lflage/wiki-talks huggingface dataset:
Keskustelu:Jouko Kauranne

message: Löytyy Kuka Kukkasin On teoksesta. Ja koulutoimenjohtaja. Onko merkittävä? -- Cimon Avaro 4. tammikuuta 2024 kello 20.49 (EET)
replies: text: Kauranne oli uransa aikana paljon julkisuudessa. Julkaisuja on, joskaan ei varsinaisilta kustantajilta. HS:n aikakoneessa HS 4.11.1978, ja sieltähän se julkisuuden syy heti löytyykin: "Jouko Kauranne tempaistiin tuuliselle paikalleen, luotsaamaan Helsinkiä peruskouluun".  Aikakoneen haulla tulee enemmän kuin jaksaa lukea. Helsinki taisi olla viimeisiä peruskouluun siirtyneitä. Aikalaiset muistavat mikä taisto siitä käytiin. --Abc10 (keskustelu) 7. tammikuuta 2024 kello 09.59 (EET)

text: Tarkennan vielä, että kuka tahansa kouluviraston päällikkö eli koulutoimenjohtaja KKO:ssa ei ole merkittävä, vaan merkittävyys pitää osoittaa lisälähteillä. Tässä esimerkiksi Larmolan ja Häikiön muistokirjoitus ja 50-vuotishaastattelu kertoat merkittävyydestä. Jos eivät riitä, voin kaivaa lisää. --Abc10 (keskustelu) 7. tammikuuta 2024 kello 11.00 (EET)
replies: text: :Olen itsekin edellä esitetyin perusteluin taipuvainen pitämään merkittävänä. Täydennetäköön edellistä vielä huomiolla siitä, että henkilöstä on 50-vuotishaastattelun lisäksi julkaistu Hesarissa myös 60-vuotishaastattelu. Vierastan kyllä ajatusta siitä, että Kuka kukin on -henkilöiden merkittävyydelle pitäisi löytää jokin yhteinen linja. --Sakramentti-Jaakko (keskustelu) 7. tammikuuta 2024 kello 19.23 (EET)
replies: text: ::Joo, omankin mielipiteeni mukaan merkittävä, tosin en esitä uusia perustein. Poistan mallineen. --Höyhens (keskustelu) 7. tammikuuta 2024 kello 21.32 (EET)
thread_title:  Merkittävyys
Keskustelu:Dmitri Utkin

message: Mielestäni tatuoinnit eivät ole riittävä luokitteluperuste. Jollei vastalauseita esiinny, poistan uusnatsiluokituksen suhteellisen pian. -- Cimon Avaro 4. tammikuuta 2024 kello 21.29 (EET)
thread_title:  Uusnatsi?
Keskustelu:Teuvo, maanteiden kuningas

message: Olisiko tässä aineksia vähintään lupaavaksi? --Kärrmes (keskustelu) 4. tammikuuta 2024 kello 23.48 (EET)
replies: text: Kannatan hyväksi. Tekstisisältö vastaa minusta muita hyviä artikkeleita, kuten In My Place, Clocks ja Kotkan poikii ilman siipii. Myös lupaavaan Viidestoista yö-artikkeliin verrattuna sisältö on paljon kattavampaa ja lähteitä enemmän. Kuvia artikkelissa on vain kappaleen kansikuva, mutta minusta se riittää ottaen huomioon sen, että Leevi and the Leavings yleisesti näyttäytyi julkisuudessa erittäin harvoin ja ainut julkinen live-esiintyminen oli euroviisu-alkukarsinnassa 1981Leevi and the Leavingsin ainoa live-esiintyminen katosi mutta löytyi 38 vuotta myöhemmin: Sinisilmä mansikkasuu. Eli tekijänoikeusvaatimukset täyttäviä kuvia on todennäköisesti erittäin hankala ellei mahdotonta saada ennen kuin niiden tekijänoikeussuoja raukeaa. Hyvää työtä, kiitos! --Raikasta (keskustelu) 10. tammikuuta 2024 kello 17.11 (EET)

text: Voisin myös kannattaa varovaisesti hyväksi. Olisiko aikalaisvastaanotosta myyntilukuja enempää tietoja? --PtG (keskustelu) 14. tammikuuta 2024 kello 15.51 (EET)
replies: text: :Noissa lähteinä käytetyissä kirjoissa on lyhyt maininta Soundista 8/1988, lisäsin. Julkaisuajankohdan musiikkilehdissä saattaa olla muita vastaavia, mutta noiden lehtien etsiminen, löytäminen ja ostaminen on kiven alla. --Kärrmes (keskustelu) 15. tammikuuta 2024 kello 12.16 (EET)

text: Kyllä tämä HA:ksi taitaa kelvata. Muuten, usein biisin kuullessani olen miettinyt, että miksiköhän Sundqvist valitsi juuri Anglian Teuvon autoksi? Olin vielä tuore kortinhaltija biisin julkaisun aikaan ja sanoitus vaikutti tuolloin vähän vanhahtavalta lähinnä päähenkilön automerkin vuoksi. Liikenteessä oli paljon Sierroja, mutta ne olivat suht uusia vielä, ja autoileva nuoriso ajoi lähinnä vanhoilla japskeilla, Saabeilla, Ladoilla ja satunnaisesti kuplilla yms. Anglioita en muista nähneeni liikenteessä tuolloin just ollenkaan, niitä näkyi paremminkin 70-luvulla kuin 80-luvun lopulla. En tiedä onko tähän vastausta, eikä tämä ole artikkelin kannalta merkittävä asia, mutta voisi laittaa jos vastaus löytyy. --Ukas (keskustelu) 16. tammikuuta 2024 kello 10.50 (EET)
replies: text: :En usko, että tuohon löytyy yksiselitteistä vastausta. Sundqvistilla ei ollut pahemmin tapana sanoituksiaan avata, minkä vuoksi ne tuppaavat olemaan jokseenkin mystisiä, ja sitten niitä yritetään yliopistoissa asti analysoida. --Kärrmes (keskustelu) 18. tammikuuta 2024 kello 17.36 (EET)

text: Kelpaa hyväksi. Ealdwulf (Talk) 19. tammikuuta 2024 kello 18.53 (EET)
Merkitään hyväksi. --22. tammikuuta 2024 kello 22.00 (EET)
</div>
thread_title:  Laatuarviointi
Keskustelu luokasta:Mormonistiset kirkkokunnat

message: Ehdotan artikkelin siirtoa Luokka:Mormonistiset kirkkokunnat → Luokka Myöhempien aikojen pyhien liike. ’Mormonistinen’ ei liene vakiintunut Suomen kielen sana, ja Internet-haulla löytyy lähinnä Wikipedia-sivuja, keskustelupalstoja ja blogeja, eikä niitäkään kovin montaa. Luokka on itse perustamani ja sen nimi oli yritys saada suomenkielinen vastine en-Wikin luokalle Latter Day Saint denominations. Luokan pääartikkelina on Myöhempien aikojen pyhien liike, joka samalla olisi mielestäni myös luonteva nimi luokalle itselleen. Nimen etuna on myös se, että sen alle voitaisiin merkitä muitakin yhteisöjä kuin kirkkokuntia sanan tiukassa merkityksessä: esimerkiksi luokassa oleva Aaronic Order ei ole järjestäytynyt kirkkokunta vaan eräänlainen mormonismin ja peruskristinuskon rajamailla toimiva herätys- ja uudistusliike. Katso keskustelua sivulla Wikipedia:Botit/pyynnöt. --Miihkali (K • M) 5. tammikuuta 2024 kello 01.24 (EET)
replies: text: En ota itse kantaa, mutta aiheen tutkija ja siitä väitellyt Kim Östman kirjoittaa: "”Mormonit” ja ”mormonismi” voidaan nähdä ylätason käsitteinä, jotka viittaavat kaikkiin Joseph Smithin perustamasta uskonnollisesta traditiosta polveutuviin yhteisöihin ja niiden jäseniin." s. 6. Kirjoitusta voi lukea muutenkin. --Abc10 (keskustelu) 5. tammikuuta 2024 kello 10.07 (EET)
replies: text: :Olen lukenut Östmanin teoksia, eikä tarkoitukseni ollut vastustaa sanojen ”mormoni” ja ”mormonismi” käyttöä. Sen sijaan johdokset ”mormonisti” ja ”mormonistinen” ovat epätavallisia enkä muista nähneeni niitä tutkimuskirjallisuudessa. Miihkali (K • M) 5. tammikuuta 2024 kello 10.11 (EET)
replies: text: ::Hänen näkemystään kannattaa kuitenkin kysyä, etteivät pelkästään wikipedia-amatöörit tee ratkaisuja. Myös Kotus ottaa varmasti suomen kielen sanaan kantaa. Johdos ei ole kovin kaukana kantasanasta. Mutta ehkä olet jo päättänyt? --Abc10 (keskustelu) 5. tammikuuta 2024 kello 11.20 (EET)
thread_title:  Luokan nimi on väärä
Keskustelu:Herkules (tähdistö)

message: Huomasin, että hakusana Ser on ohjaussivu tähän tähdistöön, mutta sanaa ei mainita tällä sivulla. Tietolaatikossa on lyhenteenä Her, joten onkohan Ser vain jokin sekaannus? Meinasin näet kääntää sen ohjaamaan seriiniin. Ropertto IV Ropertius (keskustelu) 5. tammikuuta 2024 kello 01.50 (EET)
replies: text: Hyvä kun huomasit. Serin pitää viitata Käärmeen tähdistöön (Serpens). Mutta kun kemiaakin näemmä osaat, niin laitoin täsmennyssivulle myös sen. --J. Sketter (keskustelu) 5. tammikuuta 2024 kello 02.15 (EET)
thread_title:  Ser
Keskustelu Wikipediasta:Botit/Arkisto 2021–2022

message: Moikka, huomasin että MajavahBot kuuluisi ehkä vuoden 2019-2020 arkistoon. Alkuperäiseen vuoden 2019 arkistoon nähtävästi siirrettiin tekohetkellä myös osa vuoden 2020 hakemuksista, mutta MajavahBottia ei siirretty jostain syystä. Sitten se uudelleennimettiin vuoden 2019-2020 arkistoksi.
Esimerkiksi hyväksyttyjen bottien listassa MajavahBotin linkki vie väärälle sivulle tämän takia. Vaikka arkistosivuja ei lähtökohtaisesti muokata, olisiko tässä järkevää selkeyden vuoksi? Ping @Lentokonefani Raikasta (keskustelu) 5. tammikuuta 2024 kello 23.50 (EET)
replies: text: Kas, hyvin huomattu. Siirsin sen nyt oikeaan paikkaan. --Lentokonefani asiaa? | syntilista 6. tammikuuta 2024 kello 01.01 (EET)
thread_title:  MajavahBot väärän vuoden arkistossa
Keskustelu:Yhdysvaltain Kuuban vastainen kauppasaarto

message: Kauppasaarron alkamisajankohtaa ja syytä ei voitane pitää oikeana? Yhdysvaltain presidentti Dwight D. Eisenhower aloitti kauppasaarron (paitsi ruoka ja lääkkeet) jo vuonna 1960, koska Castron hallinto otti haltuunsa kaiken yhdysvaltalaisen omaisuuden Kuubassa.
Kuuban kriisi oli vasta vuonna 1962. 62.78.231.58 7. tammikuuta 2024 kello 11.03 (EET)
thread_title:  Kauppasaarron alkamisen ajankohta  ja syyt
Keskustelu:Sukupuolenvaihtaja

message: Artikkelin nimi saattaa loukata transihmisiä, koska sitä käytetään myös toisessa merkityksessä. Jos näin on, nimi voidaan minun puolesta vaihtaa esim. muotoon "sukupuolisovitin". (Olen itse cis.) -Qalle2 (keskustelu) 7. tammikuuta 2024 kello 15.18 (EET)
replies: text: Näyttää vähän siltä, että nimi on suhteellisen yleinen. Tai ainakin kauppojen sivuilla tästä puhutaan "sukupuolenvaihtajana". ~JakeNorthernlynx (♯ · ♭ · ♮) 7. tammikuuta 2024 kello 16.48 (EET)
thread_title:  Käsitteen nimi
Keskustelu:Ilmajoki-Kurikka

message: Mistä tällainen yhteen kasvanut Ilmajoki-Kurikka on saanut alkunsa? On tuossa välissä nyt kuitenkin yli 10km pelkkää peltoa? 2001:999:48C:E146:1588:EB38:A87E:1AB5 8. tammikuuta 2024 kello 10.15 (EET)
replies: text: Tilastokeskuksen sivuilta: "Suomen ympäristökeskuksen tuottama taajamarajaus on Suomen virallinen taajamarajaus, jota Tilastokeskus käyttää tilastoinnissaan.

text: Taajama on asutus- ja rakennustihentymä. Taajamaksi määrittelyn edellytyksenä on riittävän tiheä rakennuskanta, rakennusten kerrosalamäärä ja vähintään 200 asukasta. Suomen ympäristökeskus määrittelee ja rajaa taajamat paikkatietomenetelmillä vuosittain mm. Tilastokeskuksen paikkatietopohjaisia 250 m x 250 m -ruutuaineistoja hyödyntäen. Taajama on kunta- tai muista hallinnollisista rajoista riippumaton." Ilmajoki-Kurikka löytyy taajamien joukosta mm. tilastossa  14f7 -- Taajamat väkiluvun ja väestöntiheyden mukaan, 2022 . Jos katsot esimerkiksi Karttapaikasta maastokarttaa, niin huomaat, että asutusta on Ilmajoen ja Kurikan keskustojen välillä koko matkalla. Tuo taajama on keskiväliltä tietysti kapea, mutta kuitenkin yhteen kasvanut. Taajamia voi katsella kartalla esim. MML:n paikkatietoikkunassa  tai Liiterissä: , tasot yhdyskuntarakenne> Taajamat,> Taajamat 2022. -- Htm (keskustelu) 8. tammikuuta 2024 kello 10.44 (EET)
thread_title:  Mikä tämä juttu on?
Keskustelu:Suomen hallituskonselji

message: Olisiko asiantuntijaa sivujen yhdistämiseksi ja poistaa tuon vanhemman 2022 tehdyn artikkelin? Keisarillinen hallituskonselji Laurikainen (keskustelu) 8. tammikuuta 2024 kello 21.32 (EET)
replies: text: Ei, vaan tämä pitäisi poistaa uudempana. Jos tämä pitäisi olla tuon toisen nimi, niin se pitäisi muuttaa tämän nimiseksi. Luurankosoturi ✉️ 11. tammikuuta 2024 kello 19.03 (EET)
thread_title:  Olisiko asiantuntijaa
Keskustelu:Myskihärkä

message: Artikkeli on ollut Korjattavat 2012 -luokassa vuodesta 2012, jolloin botti lisäsi luokan. Onko tässä artikkelissa oikeasti enää merkittävää korjaamisen tarvetta? Artikkeli näyttää perustuvan suurelta osin suomenkielisiin kirjoihin. --Savir (keskustelu) 9. tammikuuta 2024 kello 12.21 (EET)
replies: text: Kyllä sen varmaan voi poistaa tuosta luokasta. --Linkkerparkeskustelu 9. tammikuuta 2024 kello 13.17 (EET)

text: Merikannon luomaa sisältöä artikkeli silti hyvin isolta osalta on, joten kyllä artikkeli pitäisi silti tarkistaa, että siinä on käytetty lähteitä oikein ymmärtäen. --PtG (keskustelu) 9. tammikuuta 2024 kello 14.56 (EET)
thread_title:  Korjattavaa?
Keskustelu:Dipsomania

message: Tämähän tunnetaan muilla kielillä lähinnä historiallisena terminä eikä sitä pidetä enää minään oikeana sairautena.
Joku osaava voisi korjata. 46.132.55.208 9. tammikuuta 2024 kello 15.07 (EET)
thread_title:  Historiallinen termi
Keskustelu:Deutsche Demokratische Partei

message: Ehdotan artikkelin nimen muuttamista Saksan demokraattiseksi puolueeksi tai Demokraattinen puolue (Weimar). 176.72.99.123 9. tammikuuta 2024 kello 15.28 (EET)
thread_title:  Artikkelin nimi
Keskustelu:Tammelan stadion

message: Kannattaako stadionilla pelaavien joukkueiden sarjatasoja mainita? Meinaan jos vanhat merkit pitävät paikkansa, niin artikkelia ei tule kukaan päivittämään ja nykyiset tiedot kummittelevat vielä 10 vuoden kuluttua. --Pihamies (keskustelu) 2. huhtikuuta 2024 kello 03.06 (EEST)
thread_title:  Sarjatasot
Keskustelu:Karjalainen identiteettipolitiikka

message: Minulla ei ole (vielä) suoraa vastausta esittämääni kysymykseen. Mietin kuitenkin, että yksikään artikkelin lähde ei käytä käsitettä "karjalainen identiteettipolitiikka", enkä ole tähän ilmiöön tuolla nimityksellä missään koskaan törmännyt. Selvää kuitenkin on, että tämä ilmiö on todellinen. Se sopii mielestäni Wikipediaan jonkinlaisena osana eritoten nykyistä nuorten esille tuomaa karjalaiskulttuuria. Kuitenkaan tällaisenaan artikkeli ei sopisi osaksi Suomen karjalankieliset -, siirtoväki-, karjalaiset- tai karjalaiset (kansa) -artikkeleita, vaan osa tästä artikkelista sopisi jokaiseen noista artikkeleista. Ehkä parhaiten artikkeli sopisi karjalaiset-artikkeliin, jos sen siirtäminen nähdään aiheelliseksi.--Talvipäivänseisaus (keskustelu) 9. tammikuuta 2024 kello 17.21 (EET)
thread_title:  Onko aihe tarpeeksi merkittävä omaksi sivukseen vai tulisiko se yhdistää?
Keskustelu:Smerš

message: Artikkelissa on nyt kolme lähdettä, joista kaksi viimeistä toimivat oudosti. Ensimmäistä klikkaamalla tulee musta ruutu, ei muuta, ainakaan kohtuullisen odottelun jälkeen ja toinen ei ole F-Secure-yhteensopiva. -- Htm (keskustelu) 10. tammikuuta 2024 kello 10.42 (EET)
replies: text: Kumpikaan ei ole toimiva linkki, vaan menevät domain park -sivulle. Itseasiassa tuo blogspot-blogi uudelleenohjaa muutaman sekunnin sisään. Voi olla kaapattu. Lisäksi lähteistetty väite on kovin kummallinen. Järjestö kuulemma muutettiin puolustusministeriöksi 1946. En.wikin mukaan se lakkautettiin ja tehtävät siirrettiin johonkin. --Mikko Paananen (keskustelu) 10. tammikuuta 2024 kello 10.48 (EET)
replies: text: :Juu, tuo blogi oli sellainen, että tietoturva ei päästänyt sinne ollenkaan. Pitäisiköhän nuo lähteet poistaa vallan kokonaan häiritsemästä, koska niillä ei tee mitään? En ole kovinkaan hyvin perehtynyt Bodin vihollisiin, muistan vain SPECTRE:n, mutta en SMERSH:iä. Tässä sivulla 28 on alaviitteessä mainittu molemmat, mutta ei ole mainintaa siitä, että  SMERSH oli neljässä ensimmäisessä kirjassa. -- Htm (keskustelu) 10. tammikuuta 2024 kello 11.20 (EET)

text: :Bondin fanisivustossa on jotain, mutta se ei liene kovin luotettava lähteenä .--Htm (keskustelu) 10. tammikuuta 2024 kello 11.22 (EET)
thread_title:  Lähteet
Keskustelu:Metsä Board

message: Ehdottaisin uudelleenohjauksen purkamista G. A. Serlachius Osakeyhtiötä käsittelevältä sivulta ja uutta artikkelia G. A. Serlachius Osakeyhtiöstä. Yhtiön pitkä, Mäntän kaupungin ja paperiteollisuuden kehitykseen tiivisti linkittyvä historia ansaitsisi mielestäni oman artikkelinsa. Yhtiön historiaa koskevien tietojen löytäminen aihetta sivuavista muista artikkeleista ja niiden täydentäminen Wikipediaan on tällä hetkellä hankalaa, eivätkä ne luontevasti sovi Metsä Board -artikkeliin. Omat taitoni eivät valitettavasti riitä uudelleenohjauksen purkamiseen. Ainoma (keskustelu) 10. tammikuuta 2024 kello 12.06 (EET)
replies: text: Uudelleenohjauksen purkaminen käy hyvin helposti, sinä voit  poistaa sen, menet muokkaustilaan ja poistat vain tekstirivin #OHJAUS Metsä Board. Samalla pitää artikkeliin G. A. Serlachius Osakeyhtiö saada sisältöä (ei voi jättää tyhjää sivua, eli sitä ohjauksen poistoa ei tehdä valmiiksi odottamaan, sivulla pitää olla joko ohjaus ´tai artikkeli.). Äkkiseltään tuli mieleen muutama asia, jotka pitää ottaa huomioon: sivulle  G. A. Serlachius Osakeyhtiö on nyt linkkejä muista artikkeleista, tässä . Linkeistä pitää ainakin tarkistaa, että ne osoittavat oikeaan artikkeliin. Päällisin puolin näyttää siltä, en ole tutkinut. Voit tehdä itsellesi alasivun, johon muokkaat  uutta artikkelia G. A. Serlachius Osakeyhtiö, ja siirtää sen sitten tuolle ohjaussivulle.-- Htm (keskustelu) 17. tammikuuta 2024 kello 12.03 (EET)
replies: text: :Kiitos vastauksestasi ja hyvistä neuvoista! Niiden avulla uudelleenohjauksen poisto onnistuikin helposti. Oli hyvä vinkki tuo oman alasivun hyödyntäminen artikkelin luomisessa. Ainoma (keskustelu) 4. kesäkuuta 2024 kello 14.43 (EEST)

text: Tarkistin tänne viittaavat artikkelit, ne koskevat G. A. Serlachius Osakeyhtiön aikaa, ovat ok kaikki, ei tarvetta siirroille.--Htm (keskustelu) 18. tammikuuta 2024 kello 02.55 (EET)
thread_title:  G. A. Serlachius Osakeyhtiö
Keskustelu:Sanna Suvanto-Harsaae

message: Hei!
Miksi tässä artikkelissa ei mainita Sanna Suvanto-Harsaaen roolia Finnairin hallituksen puheenjohtajana, vaikka on toiminut siinä jo yli 10 kk? Hän on ollut julkisuudessa nyt paljon esillä Finnairin valitessa uutta toimitusjohtajaa. 194.86.38.39 11. tammikuuta 2024 kello 11.22 (EET)
thread_title:  Finnairin hallituksen puheenjohtaja!
Keskustelu:Luettelo PlayStation VR -peleistä

message: Huusmik laittoi tämän pikapoistoon, mutta vaihdoin poistokeskusteluun, koska mielestäni tämän voisi pystyä kääntämään botilla. Päivämäärät voi varmasti kääntää ja botin koodiin voisi laittaa lajityyppien suomennokset. Samalla voisi ainakin pelit linkittää. En tehnyt bottipyyntöä, koska mietin, että osaisiko luettelon aloittaja  toteuttaa tuon omalla botillaan? Luurankosoturi ✉️ 11. tammikuuta 2024 kello 18.24 (EET)
replies: text: Suurin osa menee etsi ja korvaa tekniikalla tekstieditorissa. Muut asiat ovat vieneet ajan niin tämä on jäänyt tekemättä. Ipr1 (keskustelu) 11. tammikuuta 2024 kello 18.34 (EET)
thread_title:  Poistokeskustelu
Keskustelu:Empire State Building

message: Suhtout laaja tämmöinen rakennusartikkeli. Yhtäggii sain päähänpiston tämmösen tehä ja näyttää tuolta. Lupaava olisiko? Varmasti saisi enemmän tietoa tungettua mukaan, joka voisi antaa tilaisuuden hyvään. Esim enwikin artikkeli on paljon laajempi ja se on hyvä. Verkkolähteisiin perustuva, jos joku tietää onko jotain aiheesta kertovaa kirjallisuutta helposti saatavilla niin saa kertoa. En nyt jaksa hankkia jotain New Yorkin matkaopasta, jossa mainittaisiin Empire State muutamilla lauseilla. Joku kokeneempi tehköön kielenhuollon, onko johdanto hyvä jne jne. Pietiboii  (keskustelu) 11. tammikuuta 2024 kello 19.13 (EET)
replies: text: Sisältö on HA-tasoa, mutta vaatii paljon kielenhuoltoa ennen kuin voi kannattaa mitään statusta. Jos saat pari wikin kielenhuoltoasiantuntijaa käymään tämän läpi, niin voin kannattaa vähintään lupaavaksi. Ealdwulf (Talk) 12. tammikuuta 2024 kello 22.01 (EET)
replies: text: :Selvä, kiitos. Heitä odotellessa. Pietiboii  (keskustelu) 12. tammikuuta 2024 kello 23.46 (EET)

text: Lukaisin läpi ja tein kielenhuoltoa, mutta silmät alkoivat väsyä, joten ehkä katson vielä huomenna. Lisäsin tukkoisiin viitteisiin ilmaa lukemisen helpottamiseksi. Tietolaatikkokin voisi olla mallineen  mukainen siten että =-merkit ovat samalla kohdalla. Ehdottajan kannattaisi aina korjata selvät typot tekstinkäsittelyohjelman oikoluvulla ennen ehdottamista. Korjasin pari ilmiselvää virhettä. Hyvä artikkeli muuten. --Abc10 (keskustelu) 12. tammikuuta 2024 kello 23.47 (EET)
replies: text: :Kiitos kielenhuollosta, itse vähän laiskasti tämän vedin. Pietiboii  (keskustelu) 12. tammikuuta 2024 kello 23.56 (EET)
replies: text: ::Selventäisitkö otsikkoa, johon merkitsin "Selvennä". 300 metriä pudonnut näyttää olleen nainen, "hissityttö", kuten aikoinaan Stockmannilla olleita nappienpainelijoita nimitettiin. Mitenkähän heitä nykyaikana nimitettäisiinkään. --Abc10 (keskustelu) 13. tammikuuta 2024 kello 09.57 (EET)
replies: text: :::Vaihdoin siihen yksittäisiltä; kiipeäjä oli kuitenki yksittäinen ihminen, en tiedä mitä siihen pitäisi muuten laittaa. Jälkimmäiseen en osaa sanoa juuta enkä jaata. Pietiboii  (keskustelu) 13. tammikuuta 2024 kello 10.08 (EET)
replies: text: :::: Ehkä se Jared Leton kiipeily kävisi paremmin populaarikulttuuriin mainostemppuna ja ilman omaa otsikkoa. En sanoisi tapahtumaksi siinä mielessä kuin nuo toiset. --Abc10 (keskustelu) 13. tammikuuta 2024 kello 10.40 (EET)
replies: text: :::::Tehty. Pietiboii  (keskustelu) 13. tammikuuta 2024 kello 11.47 (EET)

text: Lupaavaksi kelvanne. Hyväksi tarvittaisiin mielestäni jo hieman enemmän konkreettista muun muassa arkkitehtuurista. Mutta tällaisenaan menee lupaavaksi, koska tässä on kai suurin piirtein perustiedot. --PtG (keskustelu) 14. tammikuuta 2024 kello 19.14 (EET)
Kannatan lupaavaksi ja arkistoin keskustelun. – Sullay (Keskustelkaamme siitä) 29. tammikuuta 2024 kello 16.44 (EET)
thread_title:  Laatuarviointi
Keskustelu:Suhoi Su-9

message: 1 062 merkkiä poistettu, 24 vrk sitten ja fakta-asioiden poisto merkitty ns. Kielen huolloksi. Muokkaaja on tarkoituksellisesti vääristellyt yhteen vedossaan. 2001:999:58C:5269:C4CC:7947:5271:5864 11. tammikuuta 2024 kello 19.46 (EET)
thread_title:  Ei ole kielen huoltoa
Keskustelu:Topias Lepo

message: Ehdottaisin sivun poistoa turhana. Liip65 (keskustelu) 11. tammikuuta 2024 kello 20.31 (EET)
replies: text: Käyttäjä laittoi tarkemmat perustelut poistoäänestyssivulle, jonka merkitsin poistettavaksi. Tässä suora lainaus "Tynkä artikkeli ja turha sivu. Lisäksi se olen minä, enkä enää edes nyrkkeile." Luurankosoturi ✉️ 20. helmikuuta 2024 kello 15.36 (EET)
replies: text: :"Tynkä artikkeli". Tynkyys ei ole poistoperuste.

text: :"turha sivu". Millä tavalla on turha? Merkittävä aihe ja artikkelista löytyy edes jotain tietoa.

text: :"Lisäksi se olen minä". Artikkelien aiheilta ei kysytä, kun heistä tehdään artikkeli. Mitään yksityistä artikkelissa ei ole.

text: :"enkä enää edes nyrkkeile". En tiedä laitoitko tämän poistoperusteena, mutta ei haittaa, jos urheilija on lopettanut. Sitten vain kirjoitetaan hänen olevan entinen urheilija.

text: :Luurankosoturi ✉️ 20. helmikuuta 2024 kello 15.44 (EET)
thread_title:  Sivun poisto
Keskustelu:Boltzmannin kone

message: Ilmeisesti kuvaa tiettyä tyyppiä, ei itse käsitettä. Englanninkielisen artikkelin mukaan solujen tilaa ei rajata binääriseksi, vaan niistä saadaan binääriset tulokset. -- Cimon Avaro 12. tammikuuta 2024 kello 10.56 (EET)
replies: text: Meillä taannoin Karvat artikkeli puhui ainoastaan ihmisten karvoituksesta. Tässä lienee vähän sama ongelma. -- Cimon Avaro 12. tammikuuta 2024 kello 10.59 (EET)

text: Kuten huomaatte englanninkielisestä artikkelista, asiasta voi louda pitkinkin artikkelin. Jos katsotte historiaa, en ole itse ollut viime vuosina kovin aktiivinen wikipedisti. Siksi tämänkin päivittäminen on jäänyt. Syy tähän vähään aktiivisuuteen on siviilielämän kiireet. Tämä artikkeli on yksi (toivottoman pitkällä) to-do-listalleni.--LCHawk (keskustelu) 12. tammikuuta 2024 kello 12.23 (EET)
replies: text: :Ninkäänlainen moite ei ollut tarkoitus. Artikkeli vain ei määrittele aihetta kattavasti, vaan menee lähinnä aiheen sivu. Siksi artikkelin voisi mielestäni poistaa ja voisit palata asiaan kun haluat kirjoittaa tarkemmin itse asiasta. -- Cimon Avaro 12. tammikuuta 2024 kello 15.30 (EET)
replies: text: ::Ei pitäisi poistaa. Tällaisia tynkiä tarvitaan en-kielilinkin vuoksi. Tähän artikkeliin ei nyt viitata mistään, mutta vaikka tuossa "Markovin ketju"-artikkelissa voisi olla jos ei leipätekstissä niin katso myös otsikon alla linkki tähän, niin silloin aihe linkittyisi ja tietoa etsivä pääsisi eteenpäin. Vilkapi (keskustelu) 13. helmikuuta 2024 kello 16.02 (EET)
replies: text: :::Ongelma on vain että tämän artikkelin perusteella lukijalle syntyisi täysin väärä käsitys siitä mikä Boltzmannin kone on. -- Cimon Avaro 14. helmikuuta 2024 kello 22.44 (EET)

text: :::Osaisimmeko kollektiivina korjata artikkelia sen verran, että sen voisi säästää? Iivarius (keskustelu) 20. helmikuuta 2024 kello 14.50 (EET)
replies: text: ::::Oletettavasti katsottaisiin pahasti jos englannin kielisestä kopsaa. --  Cimon Avaro 21. helmikuuta 2024 kello 00.01 (EET)
thread_title:  Poistokeskustelu